देश की उन्नति के लिए प्राथमिक शिक्षा देना बेहद जरूरी: शर्मा
लालडू | कल्पनापब्लिक स्कूल, ज्यौली में वार्षिकोत्सव बहुत ही धूमधाम से मनाया गया। इस मौके पर हल्का विधायक एनके शर्मा ने बतौर मुख्य मेहमान दीप प्रवलज्जित कर समारोह की शुरूआत की। इस अवसर पर छोटे-छोटे बच्चों ने सांस्कृतिक और देशभक्ति प्रोग्राम पेश कर खुब वाह-वाही लूटी। एनके शर्मा ने अपने संबोधन में कहा कि मन लगाकर पढाई करने के अलावा बच्चेे खेलों में भी बढ़-चढ़ कर भाग लें शर्मा ने अभिभावकों को बच्चों को बेहतरनी प्राथमिक एवं उच्च स्तरीय शिक्षा देने के लिए कहा। उन्होंने कहा कि देश तभी तरक्की कर सकता है जब देश के भविष्य की नींव मजबूत होगी। इस वर्ष अलग-अलग क्षेत्रों में अव्वल रहे विद्यार्थियों को एनके शर्मा ने इनाम देकर प्रोत्साहित किया। इस मौके पर बच्चों ने देश भक्ति पर आधारित सांस्कृतिक प्रोग्राम पेश कर सभी का मन मोह लिया।
hin_Deva hin_Deva